
NOTA PRÈVIA IMPORTANT: 


EI document que teniu a les mans és un avançament provisional i de síntesi elaborat per l’Equip 
de pressupostos i mesures 2017 (Marc Font, Ernest Gutierrez, Eulàlia Reguant, Benet Salelias i 
Ricard Torné) de la Cup-Crida Constituent sobre algunes de les esmenes i propostes que s’han 
traslladat ai Govern en els darrers mesos. 

Com a tai, provisional, aquí es recullen només algunes de les propostes i esmenes. No hi són, 
per tant, ni totes ni tampoc de tots els sectors. Així com, alhora, s’obvien informacions i detalls 
tècnics i/o jurídics complexes que properament i en versió ampliada es trametran en una segona 
versió d’aquest document en els propers dies. 

EI període d’esmenes ai projecte de Llei de pressupostos van cloure amb ei termini del 20 de 
desembre, però NO així (encara) les de la Llei de mesures fiscals, financeres i administratives -ei 
termini respecte de la qual no acaba fins ei proper dimarts dia 17 de gener i en aquests treballs 
cal entendre que ens trobem immerses. 

En aquest sentit, cal tenir molt present que ambdós projectes de llei estan directament 
vinculats, i que és precisament (contràriament al que es destaca per costum o hàbit 
comunicatiu) la Llei de mesures, aquella que té un impacte més gran sobre el conjunt de la 
capacitat normativa de la Generalitat amb un gran volum de lleis i decrets afectats de 

q ualsevol naturalesa amb impacte econòmic -és a dir, quasi tot. 

Finalment, volem posar èmfasi en què aquesta hauria de ser la darrera ocasió en que es planteja 
un projecte de pressupostos i de mesures amb naturalesa autonòmica. I és precisament per això, 
a les portes d’un referèndum per guanyar i poder governar-nos en un país més just i lliure, que 

aquests projectes tenen especial rellevància avui. 

Amb tres motius afegits: 

- en primer lloc, perquè cal evidenciar quins són els marges i alhora esgotar-los -fet que no s’ha 
fet fins ara per interès mercantil i d’acumulació, voluntat política, tacticisme o salvaguarda dels 
privilegis d’una minoria que ronda ei 4%. 

- tanmateix, perquè “es fa camí al caminar” i hi ha temes estructurants de país als que cal donar 
sempre resposta per a cobrir les necessitats socials, bàsiques, materials i quotidianes de vida 

- i en síntesi, perquè res del que es continua demanant no es projecta en clau de partit i/o de 
màxims, sinó que atén a demandes i necessitats socials de i per a la majoria de la població. Són 

propostes de mínims, sentit comú, amb diverses variants per facilitar alternatives assumibles si 
l’executiu compren que cal passar del relat a l’acció per construir un país més lliure i just. Res 

impedeix començar a fer possible. 

LES ESMENES DE LA CUP-CC: PROCÉS, NATURALESA, CRITERIS I VOLUM: 

Tot i que el termini del projecte de llei de mesures no ha conclòs i ambdues lleis (pressupostos i 
mesures) són tècnicament indestriables, podem avançar que fins al moment s'han presentat: 

• 40 esmenes a l'articulat de text de pressupostos 

• 100 esmenes d'alta i reassignació pressupostària de partides en el projecte de llei. 

• 70 esmenes a la Llei de mesures fiscals, financeres i administratives 


Pel que fa al centenar d’esmenes econòmiques donades d’alta o reassignació pressupostària, 
aquestes provenen de més de 600 moviments o baixes parcials. És a dir, el centenar de 
moviments pressupostaris provenen de sis-centes partides des d’on s’ha alliberat crèdit 

pressupostari projectat pel Govern per reorientar-lo a fins i partides (existents o creades de 

noves per la CUP-CC) que són prioritàries per a desenvolupar polítiques que la majoria social i la 

conjuntura pre-constituent fa imprescindibles . 

Aquest moviment pressupostari pot computar-se en volum per valor d’uns 700 milions d’euros. 

Ara bé, val a dir que aquest moviment de 700 milions és només una petita mostra del que 
tècnicament es pot arribar a fer amb criteri, rigor, recursos i major informació. Malgrat les 
desenes de milers d’aplicacions o partides pressupostàries analitzades amb detall, amb major 
informació que la disposada pel govern sobre el destí de les partides, els moviments podrien 
haver estat molt més voluminosos aplicant els mateixos criteris de mínims al conjunt de la 
despesa que o bé resta poc informada o s’orienta a transferències de fons públics cap a 
empreses o capital privat. 


a) QUINA ÉS, A “GRANS TRETS”, LA NATURALESA I ORIENTACIÓ DELS 
MOVIMENTS PRESSUPOSTARIS I ESMENES PRESENTADES? 

Com bé sabeu, un cop aprovada l’acceptació a tràmit i desestimades les esmenes a la totalitat, 
implica que les esmenes a les partides econòmiques i les del text articulat de la Llei de 
pressupostos estan pràcticament limitades al moviments dins d’una mateixa secció 
pressupostària o departament d’acord amb la projecció proposada per l’executiu. 

Això no obstant, existeixen escletxes davant d’aquesta imposició normativa avesada a evitar 
propostes alternatives, sense que se n’observi cap justificació tècnica que avali i motivi aquesta 
privació des d’un punt de vista merament racional. 

És per això, i per la finalitat i necessitat de reorientar la despesa, que l’equip de pressupostos va 
prioritzar la recerca d’alternatives jurídico-econòmiques i administratives que permetessin les 
reassignacions pressupostàries a fons o destins que podem considerar estructurants i 

transversals com a necessitats de país. I a les que tots els departaments o seccions 
pressupostàries cal que hi contribueixin per a la cohesió social, nacional o sostenibiiitat 
ambiental del conjunt del país i les persones que l’habiten. 

Dit a la inversa: la pregunta i acció que ha guiat a l’equip de pressupostos NO ha estat com ens 
adaptem a les limitacions jurídico-administratives existents un cop acceptada l’entrada a tràmit, 
sinó que donades aquestes limitacions, com podíem elaborar propostes en fons i forma que 
modifiquessin o sobreposessin aquestes limitacions per prioritzar l’atenció de les necessitats 
socials i col·lectives existents a donar resposta. 

És per això que ei centenar d’esmenes pressupostàries com les de text, han anat encaminades 
en 4 sentits, globals i específics: 

l) D’una banda, la constitució de 10 FONS ESTRUCTURALS, transversals o globals al 
conjunt de departaments o seccions pressupostàries i dels que totes elles n’han de ser 
corresponsables i contribuents en tant que necessitats de país o col·lectives. Aquests 
fons o dipòsits, consignats ai capítol 8 com a fons propis de la Generalitat, es 
constitueixen (tots) com a aplicacions pressupostàries “obertes” que poden generar 
crèdit durant l’any, i que romanen presents en tots i cadascun dels departaments o 
seccions pressupostàries -de manera que aquests darrers esdevenen contribuents 
solidaris a les necessitats estructurals del país; una tècnica que fins ara, s’havia emprat de 
forma negativa o restrictiva amb altres qüestions quan així ho ha convingut l’executiu i 
amb precedents que faculten legalment la naturalesa de les nostres esmenes amb fins 
positius. Aquests són: 

Fons de rescabalament estratègic de serveis per la provisió pública amb mitjans propis 
Fons estructurals de cohesió social i garantia de rendes 

Fons estructurals per la cobertura pública de necessitats i equipaments formatius 

Fons especials per la lluita contra la corrupció i l'evasió fiscal 

Fons estructurals per la cobertura pública de necessitats residencials 

Fons d'ajuda a la cooperació 

Fons de lluita contra el canvi climàtic 

Fons de patrimoni natural 

Fons de formació del personal de les AP en matèria d'igualtat entre gèneres 
Fons transversal de reactivació econòmica i foment de l'economia cooperativa 

2) D’altra banda, la combinació d’aquestes noves partides o fons transversals, amb les 
DEMANDES SECTORIALS PRIORITZADES en cada àmbit amb moviments pressupostaris 
intradepartamentals o d’una mateixa secció que s’encaminin a la provisió pública de 
serveis de qualitat d’acord amb la realitat social i la necessitat de donar-hi resposta. 

3) Des d’un punt de vista instrumental: fer modificacions a l’estructura pressupostària que la 
permetin racionalitzar, es modifiquin aplicacions existents o per crear, es sintetitzin 
d’altres fragmentades superposades, i es posi l’accent crític en les mancances 
informatives de milers de partides amb nomenclatura laxa i que, per usos i costums, els 
diferents departaments o seccions pressupostàries utilitzen per encabir la seva despesa 
sense una coherència comuna al conjunt o globaiitat -així per exemples, podem trobar 
com (a) continuen existint partides com a “altres despeses diverses” quan es tenen 
milers d’aplicacions o partides previstes i es poden crear de noves i transparents o 
sintetitzar les existents; o (b) concerts, externalitzacions i provisions de serveis propis a 
través de mitjans aliens avui en dia continuen fent-se per capítol 204 segons ei 
departament a discreció, sense un criteri únic compartit on imputar-se ai conjunt de 
departaments i entitats del mateix sector públic. 

4) 1 finalment, un fet que considerem clau en ei marc dels processos, tempos i dinàmiques 
administratives existents: crear (igual que succeeix amb els fons o noves partides) tots 
AQUELLS ENS O ORGANISMES QUE HAN DE POSAR-SE EN FUNCIONAMENT EN L’ANY 
2017 I SÓN PILARS BÀSICS D’UNA NOVA REPÚBLICA AIXÍ COM PER AL CONTROL DELS 
RECURSOS PROPIS. Aquest fet és cabdal, a l’hora que ens ha sorprès que no es 
preveiessin ja alguns, doncs els terminis i procediments no són els mateixos si la llei de 
mesures “no els crea” i la de pressupostos “no els disposa” -encara que fos amb una 
aplicació pressupostària oberta consignada amb i€, com fa el propi executiu amb desenes 
de partides. Estem parlant d’Ens públics clau, i molts especialment en un conjuntura 
transitòria com l’actual, i entre els quals hi figuren l’Agència Catalana de Protecció Social, 
el Mecanisme català contra la corrupció, una Banca pública catalana, Autopistes i 
infraestructures de Catalunya, el Banc de terres, un Dispositiu integral i públic 
d’emergències entorn al 112 que contempli Salut, Protecció civil, Seguretat i 
Teleassistència, etc. 

b) D'ON PROVENEN ELS RECURSOS RE-ASSIGNATS EN LES ESMENES 
PRESSUPOSTÀRIES? 

Aquí és important fer una distinció entre les esmenes de caràcter transversal, respecte de les 
especifiques que atenen a realitats concretes i sectorials dins d’un mateix departament. 

En tots els casos, s’ha seguit un criteri global relativament prudent, així com s’han atès de forma 
complementària i en paral·lel demandes sectorials al marge dels Fons transversals. En aquest 
cas, és important insistir en que el “rescat” ha estat només una petita mostra i on l’important, 
en l’actual conjuntura, no és només la quantia, sinó crear, obrir i determinar les aplicacions 
pressupostàries (el què, qui, com) que durant l’any puguin complementar-se, tant si esdevenen 
nous ingressos -com es reclamen justament-, si advenen romanents de crèdit, com tanmateix 
s’entenen de sentit comú mantenir aquests fons en un nou marc d’independència. 

Concretament, a tall d’exemple: 

S D’una banda, els fons estructurals s’han creat i nodrit (insistim en la idea que “d’origen” 
-que no vol dir pressupost consolidat o finalment executat-) amb una recuperació d’una 
forquilla entre el 10 i el 30% de partides i aplicacions de “mostra” com ara: la provisió de 
serveis propis per mitjans aliens (que exclou entitats del sector públic), la transferència a 
“empreses privades” -transferències corrents (Capítol 4) o de Capital (Capítol 7) que 
exclouen la iniciativa social-, les partides de “dietes” (malauradament sovint aplicables 
majoritàriament als quadres de comandament amb salaris exorbitants), el fons de 
turisme, o les retribucions complementàries d’alts càrrecs, eventuals o complements per 
direcció a personal de centres privats concertats al marge. Tanmateix, cal agregar-hi les 
partides de compra de béns o serveis externs “d’altres despeses diverses” que actuen de 
calaix desastre, les de “gestió de centres i serveis” de forma externa (Cap2), així com 
moltes d’elles derivades de compra de serveis al CTTI que malgrat es va crear per 
disposar d’un Centre de telecomunicacions que proveís com a central al conjunt de 
departaments per abaratir costos i també de forma pròpia, s’ha convertit en una central 
d’externalitzacions i grans contractes amb multinacionals i consultores sense respondre 
a criteris d’eficiència, optimització i economia d’escala. En cada cas, aquesta situació ha 
estat modulable en funció de la finalitats del fons i les partides susceptibles de ser 

rescabalades parcialment i amb una relació directa amb la naturalesa dels nous fons de 

despesa a finançar . 

S De l’altra, s’han atès demandes sectorials al marge dels fons estructurals de caràcter 
transversal pel que fa a moviments pressupostàries dintre d’una mateixa secció 
pressupostària. És el cas, per exemple, de territori, cultura, transparència, salut o 
ensenyament com tants d’altres. Així per exemple, en aquest darrer cas (amb constant 
mobilitzacions des de les retallades del 2010 fins ara), les demandes de millora de la 
qualitat educativa s’han materialitzat per mitjà de la demanda d’incorporació de 6000 
docents més, la internalització del personal que presta serveis d’integració i les mal 

anomenades vetlladores, les beques menjador o la inversió en construcció de nous 

centres educatius de o a 16 anys . I que al seu torn, s’han distribuït en diverses esmenes de 
reassignació de forma que, d’una manera o altra, ei departament tingui diverses 
alternatives per acomplir amb les demandes del sector. En aquest cas específic d’interès 
general, a banda de diverses esmenes similars a d’altres seccions, també es contempla la 
premissa/objectiu del 80% d’oferta pública de cobertura efectiva i que mentre que així 

no es doni, la hisenda pública catalana no financi íntegrament complements de direcció 

ni despeses de funcionament de centres privats. Un fet que en sí mateix seria igualment 
qüestionable en altres circumstàncies des del punt de vista merament tècnic, però que 
s’ha traslladat condicionat a aquesta premissa per facilitar enteses que ens semblen de 
sentit comú. 

Val a advertir i remarcar, que aquest alliberament de recursos respecte del pressupost projectat 
per l’executiu, s’ha efectuat amb certa prudència i seguint alguns criteris que paga la pena posar 
de relleu per evitar maiinterpretacions o alarmes: 


1) llevat d’excepcions molt puntuals, aquestes partides NO s’han retallat al 100%. 

2) Ans ai contrari i davant la manca d’informació sobre l’execució i ei subjecte previst de la 
mateixa, s’ha rescabalat entre un 10 i un 30% de cada una d’elles, segons la sensibilitat i 
despesa social compromesa de cada departament per naturalesa . És a dir, de manera que 
no es deixi mai sense servei immediat a ningú malgrat s’estigui gestionant de forma 
privada ara mateix i deixant un marge més que suficient de més de 8 mesos per anar 
construint estructures de provisió pública (Ex: Fons de rescabalament de serveis 
extemaiització pera la provisió amb mitjans propis) que en permetin la reposició a mida 
que vagin concloent licitacions o així estratègicament es determini. 

3) Tot lo anterior, equival a concebre que no s’ha deixat res a cegues sense temps raonable 
d’alternativa i que el reaprovisionament i moviments pressupostaris deriven de la 

priorització del que són NECESSITATS DE PAÍS I CONJUNTURA PRECONSTITUENT 

4) Tanmateix, cal també remarcar que l’executiu sempre té la carta alternativa de modificar 
les vies d’ingressos que li permetin donar altres respostes (que fins ara s’ha negat a 
modificar), si com esperem, suposem que ho desitjaria. O si més no, seria d’esperar com a 
necessitat de país a respondre-hi. 

c) QUÈ S'ESTÀ ESMENANT I PROJECTANT EN LA LLEI DE MESURES EN LA 
MATEIXA LÍNIA QUE A LES ESMENES A LA LLEI DE PRESSUPOSTOS? 

Prioritats bàsiques de país i necessitats socials a respondre des de les AAPP. 

Entre la setantena de mesures fiscals, financeres i administratives que s’estan modificant i 
reformulant actualment, es tracten gairebé totes les matèries en que són prioritaris canvis per a 
donar resposta a necessitats socials, enfortir el sector públic en un moment cabdal, introduir 
canvis fiscals progressius de justícia social i ambiental, així com projectar alternatives concretes 
del que haurien de ser pilars bàsics i de mínims d’un país més lliure i just per començar a construir 
sense dilació. Així, per exemple, entre moltes d’altres en matèria de:: 

S Fiscalitat : es proposa modificar a) l’Impost de l’IRPF, patrimoni i successions, b) es proposa 
agilitzar la creació de vuit tributs ambientals, c) es desvincula l’impost sobre establiments 
turístics del fons de promoció del turisme i es redreça la seva recaptació a inversió en 
habitatge de lloguer protegit, d) adaptem el cànon de l’aigua i apostem per un cànon de 
residus més alt, e) recuperem els nivells tributaris sobre el joc previs a Barcelona World. 

V Contractació pública i ocupació: s’estableixin límits a la subcontractació, així com un salari 
mínim de 1200 euros bruts mensuals per a la categoria més baixa sense perjudici del 
conveni de sector més favorable per a qualsevol empresa que vulgui accedir a una licitació 
pública, com a matriu, filial o responsable subsidiària que desenvolupi bens o serveis 
adquirits amb fons públics. De la mateixa forma, es proposen modificacions que 
restringeixin l’accés d’empreses contractistes que operin en paradisos fiscals 

S Control i supervisió de la despesa: es proposa que restin sotmeses a control i autorització 
parlamentària les operacions de concertació público-privada, el nomenament dels 
administradors de les empreses púbiques, es sotmet a auditoria de control financer la 
Liniag i el Segarra-Garrigues, així com la designació dels alts càrrecs de l’ICS i qualsevol 
operador de salut del Sector públic es proposa que resti sotmesa a control directe dels 
agents socials del sector 

V Recapitalització I recuperació del Sector públic, en un moment a més a més clau: 

s’esmena que les concessions, convenis I concerts siguin avaluats I se n’estudiï l’impacte I 
necessitats d’estructura pera la seva recuperació com a provisió pública directe. 
Especialment, en aquesta direcció són objecte d’esmena en relació a salut, al tercer sector, 
al SOJ, l’Aigua, la recerca, etc. 

V Fons transversal i estructurals: Es determina la finalitat de les despeses a que es poden 
destinar els 10 fons estructurals de país, cohesió social i sostenibilitat ambiental, així com 
se’n consolida la seva creació. 

S Creació d’ens i organismes públics estratèg ics. Creació de la Banca pública de Catalunya, 
constitució del Banc de Terres, Autopistes de Catalunya, un nou dispositiu integral 

d’emergències de provisió íntegrament pública, etc. Així com tanmateix la recuperació 
d’Aigües Ter Llobregat i la remunicipalització a l’àrea metropolitana 

V Ensenyament : s’esmena la política relativa a la necessitat d’una millora de la qualitat 
educativa als centre i aules, introduint totes les demandes del sector relatives a la reversió 
de retallades del personal i també el blindatge de les escoles públiques per evitar 
tancaments com els d’aquest curs. 

V Habitatg e: mesures de protecció de les persones afectades per hipoteques IRPH, així com 
la desafectació de l’Impost sobre estades en establiments turístics al Fons de promoció del 
turisme, per a vincular-lo amb el Fons de cobertura pública de necessitats residencials i 
l’adquisició d’immobles per a la seva provisió pública com Habitatge Protegit de Lloguer, 
entre d’altres. 

S Justícia, transparència i lluita contra la corrupció i l’evasió fiscal: reversió de les retallades 
en justícia gratuïta, creació immediata del Mecanisme de Lluita contra la corrupció i l’evasió 
fiscal i una bateria de mesures i fons especials per fer-hi front de forma immediata i 
coordinada. 

v' Medi Ambient : Compromís de no prorrogar les nuclears més enllà del 2020 i 2021, creació 
de vuits nous tributs ambientals amb els que nodreix l’alhora també creat Fons de Lluita 
contra el canvi climàtic 

3 PILARS BÀSICS I OBJECTIUS DE MÍNIMS PER VIURE 
EN UN PAÍS MÉS LLIURE, ACOLLIDOR I JUST. 

14 PROPOSTES PER COMENÇAR A CAMINAR, 

FENT DE LA NECESSITAT, VIRTUT 
OBRINT PAS DEL RELAT, A L'ACCIÓ. 

UNA REPÚBLICA DEL 96 % PER CONSTRUIR, 

UN RÈGIM (EN FONS I FORMA) PER TOMBAR. 

UN REFERÈNDUM PER GUANYAR, VÈNCER I CONVÈNCER 

Si per fer la truita , primer cal trencar els ous , després es necessari deixatar-los. 
Però sobretot , tombar la truita perquè no quedi “cremada” per una banda... i “crua” per l'altra. 

La independència no desgrava, es construeix. Tombem la truita. 


10 



zçup 


PROJECTE DE PRESSUPOSTOS I LLEI DE MESURES 2017 

Avançament provisional i de síntesi / Equip Pressupostos CUP-CC 


CRIDACONSTITUENT 



i) Establiment d’un topall salarial mínim de i200€/mes en tots els processos de 
licitació i contractació pública, limitant les cadenes de subcontractació. 

En assumpció de la responsabilitat de l’Administració de la Generalitat i el sector públic sobre els 
impactes i condicions socials, econòmiques i laborals de l’ocupació que la pròpia Administració 
genera a través de tercers en l’àmbit de l’explotació de serveis que li són propis o de bens de 
domini públic, obres públiques o serveis vinculats a la compra de bens i subministres corrents 
mitjançant la licitació, concessió i contractació pública, i en aplicació de la Directiva 2014/24 i la 
sentència del TJUE de 17 de novembre 2015 (Assumpte C-ii5/i4)que faculta les entitats regionals a 
l’establiment de topalls salarials mínims en la contractació pública: 

a) els òrgans de contractació de la Generalitat i les societats mercantils per ella participades 
exigiran, com a requisit adjunt a la presentació de les ofertes, criteris de solvència i 
condicions d’execució dels contractes, que el contractista compleixi uns requisits mínims de 
responsabilitat ambiental, mesures de foment de la igualtat de gènere i de qualitat salarial i 
estabilitat laboral a través de l’establiment d’un topall mínim de retribució salarial de 1200 
euros bruts mensuals i 16200 euros bruts en còmput anual durant l’execució equivalent al 
contracte d’explotació, concessió o obra pública, sense perjudici per a l'ampliació del 
conveni col·lectiu del sector, per les condicions laborals o millors condicions laborals i 
retributives d'aplicació o reconegudes als treballadors i treballadores en el cas que aquest 
estableixi millors condicions retributives o temporals per a totes les persones ocupades pels 
licitadors, adjudicataris i subcontractistes o empreses filials o vinculades. 

b) En els contractes en els quals les despeses de personal suposin més d’un 30% dels costos, 
no estarà permesa una subcontractació dels licitadors, adjudicataris o contractistes a 
través de tercers de més del 10% del cost del servei, explotació, concessió o obra 
adjudicada. En el pressupost de licitació, s’hauran de comptabilitzar tots els costos directes 
i indirectes associats a la prestació del servei d’acord amb la declaració de compliment dels 
requisits mínims salarials i d’estabilitat laborals fixats en l’article 115.2.1 En el còmput 
pressupostari desglossat hi figuraran els salarials, els de Seguretat Social, els de formació 
permanent obligatòria i els corresponents a assegurances, els de prevenció de riscos 
laborals, els de vigilància de la salut o d’uniformitat, així com els relatius a la igualtat de 
gènere en l’ocupació derivada en licitadors, adjudicataris i subcontractistes o empreses 
filials o vinculades. 

c) El sector públic català només podrà adjudicar contractes públics a les empreses i entitats 
que en presentar la seva oferta es comprometin per escrit a pagar als seus treballadors i 
treballadores per l'execució de la prestació un salari d'almenys 1200 € per catorze 
mensualitats en relació a jornades laborals de 40 hores de mitjana setmanal i així com a 
donar compliment durant l'execució del contracte. En cas que l'oferta no inclogui la 
declaració relativa al salari mínim i no es presenti aquesta a requeriment del poder 
adjudicador quedarà exclosa de la valoració. Les empreses subcontractistes seran objecte 
també de l'anterior obligació. 

Si bé sempre s'haurà de respectar el salari mínim en els termes anteriorment explicitats el sector 

públic català als plecs de clàusules del procediments de contractació pública haurà d'incorporar 
l'obligació de sotmetre les condicions laborals establertes en el conveni col·lectiu sectorial que li 
correspon a l'activitat contractada durant tota l'execució. El contingut del referit conveni 
conformarà les condicions laborals mínimes dels treballadors i les treballadores que desenvolupin 
les activitats objecte del contracte. Les empreses subcontractistes també seran objecte de 
l'anterior obligació 


2) Creació dels Fons estructural de cohesió social i garantia de rendes. 


El Fons per a la Cohesió Social i la Garantia d’Ingressos es configura com a mecanisme destinat a 
finançar la Renda Ciutadana Garantida un cop el Parlament de Catalunya n'aprovi la Llei 
Reguladora. 

El Fons es dota amb ingressos propis dels pressupostos de la Generalitat de Catalunya i en cap cas 
els diners del Fons es podran destinar a cap altre prestació social que no sigui la Renda Ciutadana 
Garantida. 

Aquests fons poden generar crèdit al llarg de l’any per a la finalitat per a la qual es creen. Els 
romanents de crèdit tindran per destí prioritari aquest fons i les despeses que en resten afectes 
en compliment de la seva finalitat última de cobertura econòmica de situacions de privació 
mitjançant la Renda Garantida. 

Tanmateix, les reduccions en les despeses de retribucions complementàries d’alts càrrecs i 
eventuals tindran per destí el finançament d’aquest fons, així com aquelles modificacions o 
increments d’ingressos en la recaptació de tributs o impostos directes. 

3) Creació dels Fons estructurals per a la reactivació econòmica i foment de 
l’economia cooperativa de treball associat en sectors estratègics 


Els recursos dels Fons transversals de reactivació econòmica i foment estructural de l'economia 
cooperativa es dotaran dels recursos establerts en les partides corresponents dels pressupostos 
de la Generalitat de Catalunya. 

En cap cas els diners del Fons es podran destinar a cap altre projectes o actuacions que no tinguin 
com a finalitat les següents: 

a) Rescat d'empreses industrials que es trobin en situació crítica i que decideixin orientar-se cap 
a la propietat cooperativa. 

b) Finançament de mesures per a l'inici de la reconversió de l'actual model industrial cap a un 
model basat en la innovació, l'economia ecològica i l'orientació de la producció cap a la 
demanda interna amb mètodes democràtics de gestió, propietat i control. 

4) Creació dels Fons transversal de cobertura pública de necessitats 

residencials, desvinculació de Tlmpost per estades en establiments turístics 
del Fons de promoció del turisme i re-vinculació de la seva recaptació a la 
provisió pública d’Habitatge protegit de Lloguer. 


Els fons estructurals per a la cobertura pública de necessitats residencials en el territori es dotaran 
de les partides corresponents dels pressupostos de la Generalitat de Catalunya, de la recaptació 
obtinguda per l'impost sobre les estades en establiments turístics i per la recaptació obtinguda 
per la taxa d’emissions portuàries. Els recursos dels Fons s'han de destinar, preferentment, a la 
compra o adquisició d'habitatges, o bé la construcció d'habitatges en sòl públic residencial, amb 
la finalitat exclusiva de destinar-los a habitatges de protecció oficial en règim de lloguer. 

Es prioritzaran les compres i construccions en aquelles zones amb més dificultats d'accessibilitat a 
l'habitatge de lloguer. Excepcionalment, en aquells municipis on no sigui possible la compra 
d'habitatge a preus raonables o no es disposi de sòl públic, es podrà destinar part dels fons, fins a 
un màxim del 20%, a la compra de sòl residencial que únicament podrà ser destinat a la 
construcció d'habitatge per al seu ús com a habitatge de protecció oficial en règim de lloguer. 

Podran ser beneficiaris d’aquest Fons per a les despeses exclusivament afectes a la finalitat del 
mateix, els ens locals, l’Agència Catalana de l’Flabitatge 0 bé ambdós mitjançant formules de 
cooperació interadministrativa íntegrament públiques 

5) Nous tributs ambientals que doten el Fons de lluita contra el canvi climàtic 


Els fons de lluita contra el canvi climàtic es dotaran de les partides corresponents dels 
pressupostos de la Generalitat de Catalunya i de la recaptació obtinguda per els impostos i taxes 
que es creen: Impost sobre emissions de GO2, de l’impost sobre emissions CFI4 ÍN20, del peatge 
per congestió llei i de la taxa al carboni. 

Els fons es dotaran també mitjançant la part dels ingressos de les assignacions tributàries de 
l’IRPF per a finalitats d’interès social que corresponguin a la Generalitat de Catalunya i que 
aquesta destini a la protecció del medi ambient i l’import recaptat de les sancions imposades per 
l’administració de la Generalitat com a conseqüència d’infraccions de la normativa sobre canvi 

climàtic. 

A títol exclusivament enunciatiu i no exhaustiu, entre les actuacions a impulsar pel Fons es 
consideren les següents: el foment de les energies renovables, la descentralització de xarxes i 
l’autoconsum energètic, els habitatges energèticament eficients, la mobilitat sostenible, l’estalvi 
d’aigua, la millora de la biodiversitat, la reducció d’impactes sobre la salut, la garantia de protecció 
a la població front a l’increment del risc de fenòmens meteorològics extrems, els equipaments 
més eficients, la modificació dels processos de producció per a la reducció de les emissions 
contaminants, la gestió forestal sostenible, la recerca i la innovació en l’àmbit del canvi climàtic, la 
sensibilització, informació i educació. 

PER UNA RECAPITALITZACIÓ I ENFORTIMENT 
DE LES ESTRUCTURES DE PROVISIÓ PÚBLICA 


6) Fons de rescabalament estratègic de serveis per la provisió pública amb 
mitjans propis 

Els Fons de rescabalament estratègic de serveis per la provisió pública amb mitjans propis es 
configuren com a mecanisme per construir les estructures de gestió per a la reposició i provisió i 
gestió pública dels serveis públics actualment gestionats per la via provisió amb mitjans aliens. 
Aquests fons es doten amb recursos establerts en les partides corresponents dels pressupostos 
de la Generalitat de Catalunya. Tot excedent de crèdit del 2016 o romanent de capítol 2, 4 i 7 es 
destinaran a aquests Fons. 

Els Fons de rescabalament estratègic de serveis per la provisió pública amb mitjans propis han de 
garantir que a mesura que s’acabin les licitacions es pugui disposar immediatament de les 
estructures pròpies de gestió suficients per oferir el servei amb mitjans propis fins aquell moment 
de provisió amb mitjans aliens. 

Totes les despeses finançades a través d’aquests Fons només podran a vessar-se a dita finalitat i a 
la preparació, planificació i constitució amb antelació de les estructures i mitjans previs que siguin 
necessaris 

7) Creació d'Ens i Organismes públics, estratègics i claus: Banca pública de 
Catalunya, Agència Catalana de Protecció social, Autopistes de Catalunya, 
Banc de Terres i un dispositiu integral d’Emergències de provisió i gestió 
íntegrament públic, entre d’altres 

Es creen 5 organismes públics estratègics amb caràcter urgent, així com les aplicacions 
pressupostàries corresponents pròpies a cada un dels mateixos per a la consignació de fons que 
els permeti llur funcionament. Aquests organismes són: 

a) La BANCA PÚBLICA DE CATALUNYA 

b) L’AGÈNCIA CATALANA DE PROTECCIÓ SOCIAL 

c) AUTOPISTES DE CATALUNYA 

d) BANC DE TERRES 

e) I EMERGÈNCIES, un dispositiu integral i únic de gestió i provisió pública amb mitjans propis 
que integri els serveis d’emergències sanitàries, de seguretat, protecció civil, teleassistència 
i/o urgències socials. 

8) Millora de la Qualitat i recursos educatius i humans a aules i centres 
escolars i creació del Fons estructural per la cobertura pública de 
necessitats i equipaments formatius 


Per a la millorar de la qualitat de l'atenció educativa i recursos humans a les aules i centres es 
proposen les següents mesures i reassignacions pressupostàries: 

a) increment del personal docent per al curs 2017-2018, amb una dotació de 6000 professors/es i 

mestres. 

b) internalització laboral com a personal del departament d'ensenyament de les figures 
professionals d’integració social, tècnics i auxiliars de serveis complementaris que en endavant 
deixaran de considerar-se complementaris i esdevindran educatius no docents. 

c) Mentre l'oferta pública d'ensenyament no arribi al 80% efectiu arreu del territori, es suprimirà 
en un 50% els complements de càrrecs de comandament a les escoles privades concertades i les 
despeses de funcionament de centres privats que es financin a través dels concerts 

e) Augment de les beques menjador en xifra no inferior als 9 milions d’euros. 

d) Creació d'un fons transversal de cobertura de necessitats i equipaments formatius arreu del 
territori. Aquests fons es doten amb recursos establerts en les partides corresponents dels 
pressupostos de la Generalitat de Catalunya i resten exclusivament afectes a les despeses 
derivades de la inversió per a la construcció, adquisició 0 rehabilitació d’equipaments per a 
finalitats escolars i l’objectiu d’assolir en 5 anys les infraestructures suficients per a cobrir un 
mínim del 80% del conjunt de l’oferta educativa, línies i places arreu del país de 0 a 16 anys -en 
cooperació i cofinançament amb els ens locals d’acord amb el seu àmbit competencial. 

9) Fons de formació del personal de les AAPP en matèria d’igualtat entre 
gèneres i lluita contra la violència masclista 


Els fons de formació del personal de les AP en matèria d'igualtat entre gèneres es configuren 
com a mecanisme per a finançar iniciatives formatives a tot el personal de les AP, amb 
independència de quina sigui la seva vinculació contractual i la seva àrea de treball 0 adscripció. 

La formació, per tant, persegueix l'objectiu de fer efectiva la transversalitat de gènere, i per tant, 
la integració de la perspectiva de gènere en tots els nivells i dimensions de la política. 

Aquests Fons es dotaran amb les partides corresponents en els pressupostos de la Generalitat de 
Catalunya, la coordinació de la gestió i autorització de la despesa dels quals anirà a càrrec del 
Departament de Presidència, en coordinació amb l'Institut Català de les Dones, i amb 
l'assessorament de les organitzacions i entitats feministes. 

PER UNA FISCALITAT MÉS JUSTA i UN PAÍS 

SENSE PRIVILEGIS NI CORRUPCIÓ 

io)lmpostos directes: IRPF, Patrimoni i Successions 


D’una banda, es modifica l’escala autonòmica de l’impost sobre la renda de les persones físiques, 
amb una nova escala que roman de la manera següent: 


Base liquidable 

Quota íntegra[i] 

Resta base liquidable 

Tipus aplicable 


Fins a (euros) 

euros 

Fins a (euros) 

Percentatge (%) 


0,00 

0,00 

17.707,20 

12 


17.707,20 

2.124,86 

15.300 

14 


33.007,20 

4.266,86 

20.400 

18,50 


53.407,20 

8.040,86 

6.592,8 

21,50 


60.000 

9-458,32 

30.000 

22,50 


90.000 

16.208,32 

30.000 

23,50 


120.000 

23.258,32 

55.000 

24,50 


175.000 

36-733,32 

En endavant 

25,50 


De l’altra, es modifica el tipus de l’escala de l’impost de patrimoni i el mínim exempt, que es fixa a 
partir d’ara en 450.000,00 euros. La base liquidable de l’impost es grava amb els tipus de l’escala 
següent: 


Base liquidable fins 
a 

Quota 

Resta de base 
liquidable fins a 

Tipus aplicable 
percentatge 


0 

0 

167.129 

0,25 


167.129 

418 

167.123 

o,37 


334-253 

1.036 

334.247 

0,62 


668.500 

3.109 

668.000 

1,12 


1.337.000 

10.596 

1.336.999 

1,62 


2.673-999 

32.255 

2.673.999 

2,12 


5-347-998 

88.944 

5-347-998 

2,62 


10.695.996 

229.061 

En endavant 

3,12 

11) Lluita contra la corrupció i l'evasió fiscal: Fons especials, Mecanisme Català i 
nova unitat en el sí de l'Agència Tributària de Catalunya 


Es creen els Fons especials de lluita contra la corrupció i l’evasió fiscal, el destí dels quals serà la 
dotació de recursos i instruments de lluita contra la corrupció i l’evasió fiscal, tant des de la 
perspectiva institucional mitjançant el Mecanisme Català de Lluita contra la Corrupció (i totes les 
institucions que s’hi coordinen) i la Unitat de Lluita contra els Paradisos, l’Elusió i el Dúmping 
Fiscal de l’Agència Tributària de Catalunya. Ambdós dispositius (Mecanisme i Unitat) es creen amb 
caràcter immediat i resten creades les aplicacions pressupostàries a través de les quals es dotaran 
orgànicament. 

Aquests fons es doten amb recursos establerts en les partides corresponents dels pressupostos 
de la Generalitat de Catalunya. Tanmateix, complementàriament es dotarà dels diners percebuts 
per la Generalitat de Gatalunya en concepte d’indemnització en els procediments judicials 
vinculats a delictes de corrupció entenent com a tals aquells compresos en els delictes contra el 
patrimoni i l’ordre socioeconòmic i contra l’administració pública en què la part perjudicada sigui 
la Generalitat de Gatalunya o qualsevol dels seus organismes dependents. 

Una part dels fons també anirà destinada a donar suport a les iniciatives ciutadanes tendents a 
l’estudi, el descobriment i el combat de la corrupció. 

12) Reducció de les retribucions complementàries d’alts càrrecs i eventuals 
amb salaris superiors a 60.000 euros anuals 


De cara a l’exercici 2017 s’aplicarà una reducció del 19% de les retribucions complementàries dels 
alts càrrecs i del personal eventual de la Generalitat de Catalunya en relació a les retribucions 
complementàries vigents. 

La diferència 0 estalvi diferencial previst anirà íntegrament destinada als Fons estructurals de 
cohesió social i per a la garantia d’ingressos. 

13) Control parlamentari de grans inversions i nomenament d’Administradors 
d’empreses participades per la Generalitat de Catalunya 


Previ a obtenir el seu nomenament, les persones que han d’exercir d’administradores d’acord 
amb el present article han de comparèixer a la comissió corresponent del Parlament de Catalunya 
per tal de respondre davant pels grups parlamentaris que han de comprovar la seva idoneïtat per 
exercir el càrrec. 

D’altra banda, atès el volum de despesa destinat a les obres de construcció de la Línia 9 del metro 
de Barcelona i del canal Segarra-Garrigues resulta necessària la realització d’una auditoria de 
control financer i eficàcia dins del termini de tres mesos de l’entrada en vigor d’aquesta llei, el 
resultat de la qual condicionarà la continuïtat dels pagaments 

14) Derogació de l’excepcionalitat sobre tributació del joc reformada en ocasió 
del projecte Barcelona World 


Es deroga la Llei 6/2014, del 10 de juny, de modificació de la Llei 2/1989, del 16 de febrer, sobre 
centres recreatius turístics, i d'establiment de normes en matèria de tributació, comerç i joc. 

